Altes Land

Altes Land on parandatud paduraala Alam-Saksi ja Hamburgi piirimail. Piirkond asub Elbe edelakaldal Hamburgist allavoolu ümber Stade, Buxtehude, Jorki ja Samtgemeinde Lühe. Hamburgis hõlmab see Neuenfelde, Cranzi, Francopi ja Finkenwerderi kvartalit. Altes Land on üks Elbe lodudest. 

Seal asub Põhja-Euroopa suurim katkematu puuviljakasvatuspiirkond, mille pindala on üle 10 000 hektari. 90% kasvatatavatest puudest on õunapuud ja 6% kirsipuud.Hamburg.com. Suurima elanikkonnaga on Elbele kõige lähemal asuvad piirkonnad. Seal on kõige viljakamad lodud, mida liiviku poolt ümbritseb madalsoode vöönd.

Viljakas maa tõi kaasa põllumajanduse arengu. Altes Landi külades (Marschhufendörfer) asuvad majad tänava ääres ja maa otse nende taga. Tüüpilised on rikkalikult kaunistatud poolvahvärk-talumajad, milleni pääseb läbi ehisvärava.Pfortenprunk im Alten Land.

 Etümoloogia 

Piirkonna ametlik saksakeelne nimi on Altes Land, mis tähendab vana maad (alamsks Olland). Algselt tähistas see Neulandi (sks 'uus maa') vastandit, juba varem kuivendatud ja asustatud maad.tourismus-altesland.de. Esimesed siinsed maaparandajad ja koloniseerijad olid hollandlased. Esimene koloniseerimiskokkulepe on teada 1113. aastast, see koostati Bremeni peapiiskopi Friedrich I ajal. Ka Altes Landi üks omavalitsusüksusi on Hollern, mille nimi tuleb Holländer'''ist (saksa keeles 'hollandlane').

 Geograafia ja ajalugu 

Altes Land on jagatud kolmeks piki Elbe alamjooksu kulgevaks tsooniks ehk miiliks (saksa Meilen'') Esimene miil Schwinge ja Lühe jõe vahel oli algul tamm ja see asustati 1140. aasta paiku. Teine miil asub esimesest ida pool Lühe ja Este vahel, tamm ehitati sinna 12. sajandi lõpus. Kolmas miil, Terra Nova (ld 'uus maa'), asub Este ja Elbe vahel. Tamm ehitati sinna 15. sajandi lõpus, kui piirkonda tabasid eriti tugevad üleujutused.

Alates 2008. aastast on kohalikus majanduses oluline roll turismil, eriti kirsi- ja õunapuude õitsemise ajal. Aeglase, kuid süveneva tendentsina on hakatud seniste viljapuuistanduste arvelt rajama uusarendusrajoone. Suur osa uutest eluruumidest on müüdud või renditud pendeldajatele, kes töötavad Hamburgis.

Viited

 Välislingid 
 3 Meilen vor Hamburg

Kategooria:Saksamaa geograafia